[{"text_idx": "#000004", "text": "Idee analu\u0308u\u0308simine ja tootekonseptsiooni arendamine"}, {"text_idx": "#000005", "text": "Loov hotell tutvustab Loov Eesti lugusid"}, {"text_idx": "#000006", "text": "Tallinnas avati uus a\u0308riklassi hotell Estoria, mille 93 toas tutvustavad oma lugusid va\u0308ga paljud Eesti organisatsioonid, et pakkuda ku\u0308lastajatele lisava\u0308a\u0308rtust hotellis viibimisele ja hulgaliselt ha\u0308id po\u0303hjuseid, miks Eestisse tagasi tulla. Suur osa neist on seotud eesti kultuuri ja loomemajandusega ning koosto\u0308o\u0308 hotelliga on hea na\u0308ide kultuuri ja loomemajanduse loodavast lisandva\u0308a\u0308rtusest u\u0308hiskonnas."}, {"text_idx": "#000008", "text": "Loov Eesti toas saab ku\u0308lastaja muu hulgas teada, et maailma esimene 3D nukufilm on toodetud Eestis juba 1977. aastal, et Eesti on maailmas ainulaadne selle poolest, et ka\u0308sito\u0308o\u0308d o\u0303petatakse po\u0303hikoolist alates ja meie seelikumustrid moodustavad omamoodi Eesti triipkoodi. Eesti inimesed on aga nii teatrilembesed, et on valmis kasvo\u0303i keset o\u0308o\u0308d sohu etendusele marssima. Neid ja muid lugusid saab su\u0308gisel lugeda ka hotelli poolt va\u0308lja antavast kogumikust."}, {"text_idx": "#000009", "text": "Tubadesse tuleb ka Eesti kaardirakendusi tootva ettevo\u0303tte Regio illustreeritud Eesti kaart, et iga ku\u0308laline saaks toa loo asukohta kaardil vaadata ja leida veelgi po\u0303nevaid sihtkohti."}, {"text_idx": "#000010", "text": "Kolmekorruselise hotelli sisekujundaja on Sigrid Valgma, igal korrusel on ku\u0308laliste kasutuses lounge, kus taustal ma\u0308ngib Eesti muusika, tubadesse saab lugemiseks vo\u0303tta vo\u0303o\u0303rkeelset Eesti kirjandust ja ka tubade minibaarid on komplekteeritud valdavalt Eesti tootjate pakutavast. Hommikuso\u0308o\u0308k on va\u0308lja to\u0308o\u0308tatud koosto\u0308o\u0308s Eesti toitumisteadlastega."}, {"text_idx": "#000011", "text": "Hotelli kommunikatsioonijuhi Peep Ehasalu so\u0303nul on hotelliku\u0308laliste senine lu\u0308hike tagasiside olnud julgustav. \u201eOleme otsustanud, et kui leiame veel ha\u0308id partnereid, siis korruste puhkeruumides ja seintel on veel ruumi nii mo\u0303negi va\u0308a\u0308rt loo jaoks, ehk ja\u0308tame lugude ukse endiselt avatuks,\u201c u\u0308tles ta. Hotelli ruumidesse koondatud lood aitavad ku\u0308lalistel piiratud ajaressursi juures kohalikke inimesi ja kultuuri paremini mo\u0303ista ja loodetavasti tekitavad huvi tagasi tulla."}]